Formand for Huslejenævn og Beboerklagenævn 
Sagsfremstilling 
3.      Formand for Huslejenævn og Beboerklagenævn  
                                                                                                                        Åbent 
Sagsnr.: 326-2013-36692       J.nr.: 03.09.15            Ellen Danielsen.: 326-2015-251540 
  
[adresse] 
Direktøren for Statsforvaltningen beskikker formanden for Huslejenævnet og Beboerklagenævnet efter indstilling fra 
Kommunalbestyrelsen. 
  
Ziggy Thomsen, Fuglebjerg er beskikket formand for begge nævn for perioden 1. januar 2014 til 31. 
december 2017. 
  
Ziggy Thomsen har overfor Statsforvaltningen bedt sig fritaget for hvervet som formand for begge nævn, 
grundet sygdom. 
  
Statsforvaltningen har den 14. august 2015 meddelt, at de har truffet afgørelse om, at beskikkelserne ophører fra 
dags dato. 
  
Kommunalbestyrelsen skal derfor indstille en ny formand for perioden 15. august 2015 til 31. december 2017. 
  
Formanden skal have bestået juridisk kandidateksamen og må ikke have særlig tilknytning til grundejer-, bolig- eller 
lejerorganisationer eller være erhvervsmæssigt interesseret i ejendomshandler. 
  
Kenn Schultz, Fakse Ladeplads er i perioden 1. januar 2014 til 31. december 2017 beskikket som suppleant for 
begge nævn. 
  
Sekretariatet har i mail af 2. februar 2014 modtaget uopfordret henvendelse fra Arne Kjær, Åbyhøj, der stiller 
sig til rådighed som formand eller suppleant for begge nævn. 
  
BEHANDLING 
Kommunalbestyrelsen. 
  
INDSTILLING 
Kommunaldirektøren indstiller, at Kommunalbestyrelsen indstiller til Statsforvaltningen: 
· at Kenn Schultz, Fakse Ladeplads beskikkes som formand for begge nævn i perioden 15. august 2015 – 31. 
december 2017.  
Kenn Schultz er indforstået med beskikkelsen. 
· at Arne Kjær, Åbyhøj beskikkes som suppleant for begge nævn i perioden 15. august 2015 – 31. december 
2017.  
Arne Kjær er indforstået med beskikkelsen. 
  
ØKONOMISKE KONSEKVENSER 
Der er ingen økonomiske konsekvenser. 
  
  
  
Kommunalbestyrelsens møde den 26. august 2015: 
Kommunalbestyrelsen vedtog at godkende kommunaldirektørens indstilling. 
